CELEX: 62019TN0171
Language: fi
Date: 2019-03-20 00:00:00
Title: asia T-171/19: Kanne 20.3.2019 — Hebberecht v. EUH

20.5.2019   
            
            
               FI
            
            
               Euroopan unionin virallinen lehti
            
            
               C 172/39
            
         
      Kanne 20.3.2019 — Hebberecht v. EUH
      (asia T-171/19)
      (2019/C 172/53)
      Oikeudenkäyntikieli: ranska
      
         Asianosaiset
      
      
         Kantaja: Chantal Hebberecht (Luxemburg, Luxemburg) (edustaja: asianajaja K. Bicard)
      
         Vastaaja: Euroopan ulkosuhdehallinto (EUH)
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  toteamaan, että C. Hebberechtin kanne voidaan ottaa tutkittavaksi ja että se on perusteltu;
               
            
                  —
               
               
                  kumoamaan kantajalle määrätyn seuraamuksen;
               
            
                  —
               
               
                  velvoittamaan Euroopan ulkosuhdehallinnon (EUH) maksamaan kantajalle 36 000 euroa saamatta jääneinä palkkoina viivästyskorkoineen;
               
            
                  —
               
               
                  velvoittamaan EUH:n maksamaan kantajalle 450 000 euroa korvauksena sekä kantajan terveydelle aiheutuneesta että aineellisesta ja aineettomasta vahingosta;
               
            
                  —
               
               
                  toissijaisesti velvoittamaan EUH:n maksamaan kantajalle vahingonkorvauksena 300 000 euroa samoista vahingoista;
               
            
                  —
               
               
                  vieläkin toissijaisemmin velvoittamaan EUH:n maksamaan kantajalle vahingonkorvauksena 150 000 euroa samoista vahingoista;
               
            
                  —
               
               
                  tätäkin toissijaisemmin velvoittamaan EUH:n maksamaan kantajalle 50 000 euroa vahingonkorvauksena samoista vahingoista;
               
            
                  —
               
               
                  velvoittamaan EUH:n korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa siihen, ettei hän ole syyllistynyt Hainautin (Belgia) alioikeuden 13.12.2017 antamassa tuomiossa häntä vastaan pysyttämiin tekoihin, joihin EUH vetosi katsoessaan, että hän oli syyllistynyt virkamiehille erityisesti henkilöstösääntöjen 12 artiklan perusteella kuuluvien velvollisuuksien erityisen vakavaan noudattamatta jättämiseen. Hän vetoaa myös siihen, että hänelle määrätyt seuraamukset ovat syrjiviä.